
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 186 

12 Μαρτίου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης ακινήτων για την 
συμπληρωματική απαλλοτρίωση στον κόμβο Αγ. Αν¬ 
δρέα για την κατασκευή του έργου «Κατασκευή τμή¬ 
ματος (I) οδού Παράκαμψης Καβάλας από τον Κόμβο 
Αγ, Ανδρέα μέχρι ΧΘ 4+937». 1 

ΠΟΛΕΟΔΟΜΙΑ 


ΑΠΟΦΑΣΕΙΣ 

Χαρακτηρισμός ως διατηρητέου του διωρόφου κτιρίου 
που βρίσκεται στην Αγία Παρασκευή της νήσου Λέ¬ 
σβου, φερόμενο ως ιδιοκτησία Μιχαήλ Γαβριλέλη και 
καθορισμός ειδικών όρων και περιορισμών δόμησης 

αυτού. 2 

Τροποποίηση του ρυμοτομικού σχεδίου Διδ/χου Ν. Έ¬ 
βρου στο Ο,Τ. Γ 15 στην οδό Τσαμαδού. 3 

Αποχαρακτηρισμός τμήματος παλιάς επαρχιακής οδού 
Κιλκίς - Μεταλλικού. 4 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1005 (1) 

Κήρυξη αναγκαστικής απαλλοτρίωσης ακινήτων για την συ¬ 
μπληρωματική απαλλοτρίωση στον κόμβο Αγ. Ανδρέα για 
την κατασκευή του έργου «Κατασκευή τμήματος (I) οδού 
Παράκαμψης Καβάλας από τον Κόμβο Αγ. Ανδρέα μέχρι 
ΧΘ 4+937». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΑΒΑΛΑΣ 

Έχοντας υπόψη: 

1. Τις διατάξεις του ΝΔ 797/71 «περί αναγκαστικών απαλ¬ 
λοτριώσεων», σε συνδυασμό με τις διατάξεις του Β.Δ/τος 
139/71 «περί αρμοδιότητος των Νομαρχών προς κήρυξιν α¬ 
ναγκαστικών τινών απαλλοτριώσεων». 

2. Τις διατάξεις του άρθρου 23 του από 25.11.1929 Διατάγ¬ 
ματος «Περί κωδικοποιήσεως των περί κατασκευής και συ- 
ντηρήσεως οδών κειμένων διατάξεων. 

3. Τις διατάξεις του άρθρου 1 του Ν. 653/77 «περί υποχρε¬ 
ώσεων των παρόδιων ιδιοκτητών δια την διάνοιξη Εθνικών ο¬ 
δών κ.λπ.», όπως συμπληρώθηκαν με τις παρ. 9 και 10του άρ¬ 


θρου 62 του Ν. 947/79 και την παρ. 4 του άρθρου 9 του Ν. 
960/79 για την εκτέλεση των οποίων εκδόθηκε το ΠΔ 929/79. 

4) Τις διατάξεις του άρθρου 6 του Ν. 2052/92 (ΦΕΚ 
94Α/5.6.92 «Μέτρα για την αντιμετώπιση του νέφους και πο¬ 
λεοδομίες ρυθμίσεις». 

5. Την απόφαση Δ12β/0/34437/ΦΕ/2.7.90 ΥΠΕΧΩΔΕ με την 
οποία ορίζεται ότι οι κόμβοι σύνδεσης της παράκαμψης με το 
υφιστάμενο οδικό δίκτυο αποτελούν βελτίωση του υπόψη ο¬ 
δικού τμήματος και ότι η παράκαμψη από Αγ. Ανδρέα μέχρι 
Ν. Καρβάλη αποτελεί νέα χάραξη για βελτίωση της ΕΟ 
Θεσ/νίκης - Αλεξ/λης, 

6. Το Ν. 1349/83 «Σύσταση Οργανισμού αντισεισμικού σχε- 
διασμού και προστασίας (ΟΑΣΠ) και άλλες διατάξεις», με το 
οποίο αυξάνεται για την ΕΟ Θεσ/νίκης - Τουρκικών συνόρων 
σε 50 μέτρα τοπλάτος ζώνης αυτοαποζημείωσης που ορίζε¬ 
ται με το Ν. 653/77. 

7. Την υπ’ αρ. 3818/5.9.95 απόφαση της ΔΣΕ τ.5ης ΠΥΔΕ, 
με την οποία εγκρίθηκαν το κτηματολογικό διάγραμμα και ο 
κτηματολογικός πίνακας για την συμπληρωματική απαλλο¬ 
τρίωση στον κόμβο Αγ. Ανδρέα, αποφασίζουμε: 

Κηρύσσουμε την αναγκαστική απαλλοτρίωση για λόγους 
δημόσιας ωφέλειας και ειδικότερα για την «Κατασκευή τμή¬ 
ματος (I) οδού Παράκαμψης Καβάλας από τον ΚόμβοΑγ. Αν¬ 
δρέα μέχρι ΧΘ 4 + 937» στην περιοχή του κόμβου Αγ. Ανδρέα, 
έκτασης συνολικού εμβαδού 7,585,14 Μ2 που βρίσκεται στο 
Νομό Καβάλας. 

Η έκταση που απαλλοτριώνεται αποτυπώνεται στο Κτημα- 
τολογικό διάγραμμα σε κλίμακα 1:500 και εμβαδομετρείται 
στον αντίστοιχο κτηματολογικό πίνακα που συντάχθηκαν α¬ 
πό την Εργοληπτική Εταιρεία ΕΛΛΗΝΙΚΗ ΤΕΧΝΟΔΟΜΙΚΗ ΑΕ 
και εγκρίθηκαν από την ΔΣΕ τ.5ης ΠΥΔΕ. 

Στην έκταση που απαλλοτριώνεται προβάλλουν δικαιώμα¬ 
τα κυριότητας οι: 

1. Μηλιάδης Ιωάννης. 

2. Μηλιάδης Ιωάννης 

3. Ιωάννου Σταύρος κ.λπ. 

Η απαλλοτρίωση κηρύσσεται υπέρ του Δημοσίου και με δα¬ 
πάνη: 

α. Του δημοσίου που θα αντιμετωπισθεί από τις πιστώσεις 
για έργα Δημοσίων Επενδύσεων αρμοδιότητας ΥΠΕΧΩΔΕ 
(έργο 9371511 ΣΑΕ 071/2) και 

β. Των παρόδιων ιδιοκτητών που οφελούνται με τις προϋ¬ 
ποθέσεις του Νόμου 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Καβάλα, 28 Φεβρουάριου 1997 
Ο Περιφερειακός Δ/ντής Ν. Καβάλας κ.α.α. 

Γ. ΣΙΔΗΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. ΔΠΑ/1308 (2) 

Χαρακτηρισμός ως διατηρητέου του διωρόφου κτιρίου που 
βρίσκεται στην Αγία Παρασκευή της νήσου Λέσβου, φε- 
ρόμενο ως ιδιοκτησία Μιχαήλ Γαβριλέλη και καθορισμός 
ειδικών όρων και περιορισμών δόμησης αυτού. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κα¬ 
νονισμός» (ΦΕΚ 210/Α/85) και ειδικότερα τα άρθρα 3 και 4 
{παρ. 2) αυτού, όπως τροποποιήθηκε με τις διατάξεις του Ν, 
1772/88 «Τροποποίηση των διατάξεων του Ν. 1577/85 «Γενι- 
κόςΟικοδομικός Κανονισμός» και άλλες σχετικές διατάξεις» 
(ΦΕΚ 91/Α/88). 

2. Το άρθρο 29Ατου Ν, 1558/85 «Κυβέρνηση και Κυβερνη¬ 
τικά Όργανα» που προστέθηκε στο Νόμο αυτό με το άρθρο 
27του Ν. 2081/92. 

3. Το υπ' αριθ. 1/86 Π.Δ. «Καθορισμός αρμοδιοτήτων Υ- 
πυργείου Αιγαίου» (ΦΕΚ 1/Α/86) και ειδικότερα τα άρθρα 2 
(παρ. 3, εδ. ζ, περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, ε 
και παρ. 2, Ε, 8) αυτού. 

5. Την υπ’ αριθ, 8555/27.11.90 κοινή απόφαση των Υπουρ¬ 
γών Προεδρίας της Κυβέρνησης και Αιγαίου, «Πράξεις και 
έγγραφα αρμοδιότητας του Υπ. Αιγαίου, που εξαιρούνται α¬ 
πό τους περιορισμούς της διάταξης τουάρθρου 81, παρ. 1 
του Ν. 1892/90» (ΦΕΚ 741/Β/29.11.90). 

6. Τον φάκελλο του θέματος που διαβίβασε στο Τμήμα Πο¬ 
λιτιστικής Ανάπτυξης της Δ/νσης Περιφερειακής Ανάπτυξης 
του Υπουργείου Αιγαίου η Δ/νση Πολεοδομίας και Περιβάλ¬ 
λοντος της Νομαρχιακής Αυτοδιοίκησης Λέσβου με το υπ’ α- 
ριθ. πρωτ. οικ. 2494/22.3.1996 έγγραφό της και έλαβε αρ. 
πρωτ. 1982/1.4.1996 στο Υπ. Αιγαίου. 

7. Την από 25.11.1996 αιτιολογική έκθεση του τμήματος 
Πολιτιστικής Ανάπτυξης η οποία κοινοποιήθηκε στον ενδια¬ 
φερόμενο με αριθμ. πρωτ. ΔΠΑ/1982/11.12.1996 έγγραφό 
μας. 

8. Την παρέλευση της προθεσμίας, όπως ορίζεται από τις 
κείμενες διατάξεις (άρθρο 4, παρ. 2 του Ν. 1577/85, όπως 
τροποποιήθηκε με τον Ν, 1772/88), χωρίς να περιέλθουν τυ¬ 
χόν αντιρρήσεις από τον ενδιαφερόμενο Μιχαήλ Γαβριλέλλη 
στο Τμήμα Πολιτιστικής Ανάπτυξης της Δ/νσης Περιφερεια¬ 


κής Ανάπτυξης του Υπουργείου Αιγαίου. 

9. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του Κρατικού 
προϋπολογισμού και του οικείου Ο.Τ.Α., αποφασίζουμε: 

1· Χαρακτηρίζεται ως διατηρητέο το διώροφο κτίριο, φε- 
ρόμενο ως ιδιοκτησία Μιχαήλ Γαβριλλέλη, που βρίσκεται 
στην Αγία Παρασκευή στη νήσο Λέσβο, όπως φαίνεται ση¬ 
μειωμένο στο τοπογραφικό διάγραμμα σε κλίμακα 1:5000, 
που θεωρήθηκε από την προϊστάμενη του Τμήματος Πολιτι¬ 
στικής Ανάπτυξης της Δ/νσης Περιφερειακής Ανάπτυξης του 
Υπουργείου Αιγαίου με την αριθμ. 1308/97 πράξη της και που 
συνοπτικό του αντίτυπο δημοσιεύεται με την παρούσα από¬ 
φαση, επειδή πρόκειται για κτίριο με αξιόλογα χαρακτηριστι¬ 
κά παραδοσιακά αρχιτεκτονικά και μορφολογικά στοιχεία με 
χαρακτηριστική παραδοσιακή αντιπροσωπευτική μορφή. 

2. Στο χαρακτηριζόμενο ως διατηρητέο διώροφο κτίριο, α¬ 
παγορεύεται κάθε αφαίρεση, αλλοίωση ή καταστροφή των ε¬ 
πί μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, η ενίσχυση του φέροντα οργα¬ 
νισμού, ο εκσυγχρονισμός των εγκαταστάσεων, η εσωτερική 
διαρρύθμιση καθώς και επεμβάσεις για λόγους λειτουργι¬ 
κούς στο εσωτερικό του χαρακτηριζομένου ως διατηρητέου 
διορώφου κτιρίου, εφόσον δεν αλλοιώνεται ο αρχιτεκτονικός 
του χαρακτήρας. 

4. Επιβάλλεται η ανακατασκευή - αποκατάσταση της τοι¬ 
χοποιίας του ορόφου της νότιας πλευράς του διωρόφου κτι¬ 
ρίου που έχει καταρρεύσει μετά από τεκμηριωμένη μελέτη 
που εγκρίνεται από την ΕΠΑΕ, με τα ίδια αρχιτεκτονικά και 
μορφολογικά στοιχεία του κτιρίου. 

5. Επιβάλλεται η αποκατάσταση - ανακατασκευή της κερα- 
μοσκεπούς επικάλυψης του διωρόφου κτιρίου (τρεις δίρι- 
χτες κεραμοσκεπές). 

6. Για οποιαδήποτε οικοδομική εργασία στο εξωτερικό και 
εσωτερικό του χαρακτηριζομένου ως διατηρητέου διωρό¬ 
φου κτιρίου και στον περιβάλλοντα χώρο του απαιτείται η έ¬ 
γκριση της Επιτροπής Πολεοδομικού και Αρχιτεκτονικού Ε¬ 
λέγχου (ΕΠΑΕ) και η έκδοση της κατά τον Νόμο απαιτούμε- 
νης οικοδομικής αδείας. 

7. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα που 
τη συνοδεύει στην Εφημερίδα της Κυβερνήσεως. 

Μυτηλήνη, 11 Φεβρουάριου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΠΗ 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟ) 


Αριθ. I 3930/96 (3) 

Τροποποίηση του ρυμοτομικού σχεδίου Διδ/χου Ν. Έβρου 
στο Ο.Τ. Γ 15 στην οδό Τσαμαδού. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Π.Δ/τος της 17ης Ιουλίου 1923 όπως 
μεταγενέστερα τροποποιήθηκαν και συμπληρώθηκαν και ει¬ 
δικότερα τα άρθρα 3 και 70. 

2. Τις διατάξεις του Α.Ν. 314/68 (ΦΕΚ47/Α) όπως τροπο¬ 
ποιήθηκαν και συμπληρώθηκαν με το υπ' αριθ. 1018/71 
Ν.Δ/γμα {ΦΕΚ 220/Α) και με την παρ. 3 του άρθρου 34 του Ν. 
1577/85 (ΦΕΚ210/Α). 

3. Τις διατάξεις του υπ' αριθ. 183/1986 Π.Δ/τος (ΦΕΚ 70/Α) 
κει ειδικότερα το άρθρο 1. 

4. Το Γ.Π.Σ. Διδ/χου (ΦΕΚ 930 Δ/24.9.87) και το Π.Δ/γμα «έ¬ 
γκριση πολεοδομικής μελέτης επέκτασης Διδ/χου (ΦΕΚ 480 
Δ/6.7.88). 

5. Την υπ' αριθ. 196/96 απόφαση του Δημ. Συμβουλίου 
Διδ/χου. 

6. Την υπ’ αριθ. 1/3/6.2.97 γνωμοδότηση ΣΧΟΠ. 


7. Το Ν. 2218/94 «Ίδρυση Νομαρχιακής Αυτοδιοίκησης 
κ.λπ.» 

8. Τις διατάξεις του άρθρου 91/Α του Ν. 1558/85 όπως αυ¬ 
τό προστέθηκε με το άρθρο 27 του Ν. 2081/1992 (Α' 154), α¬ 
ποφασίζουμε: 

Εγκρίνουμε την τροποποίηση του ρυμοτομικού σχεδίου 
Διδ/χου Ν. Έβρου στο Ο.Τ. Γ 15 όπως φαίνεται στο συνοδευ¬ 
τικό της παρούσας απόφασης διάγραμμα που αποτελεί ανα¬ 
πόσπαστο μέρος της ως εξής: 

Μετατοπίζεται η ρυμοτομική γραμμή στο Ο.Τ. Γ 15 στα ό¬ 
ρια της ιδιοκτησίας Βραχιόλογλου στο νοτιοδυτικό τμήμα 
της. 

Από τις διατάξεις της παρούσας απόφασης δεν προκαλεί- 
ται δαπάνη ούτε σε βάρος του Κρατικού Προϋπολογισμού 
ούτε του προϋπολογισμού του Δήμου Διδ/χου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αλεξανδρούπολη, 20 Φεβρουάριου 1997 

Ο Νομάρχης 
ΓΕΩΡΓΙΟΣ ΝΤΟΛΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.410Ο1Κ 

Αποχαρακτηρισμός τμήματος παλιάς επαρχιακής οδού 
Κιλκίς · Μεταλλικού. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

1. Την από 6.Π.96 αίτηση των Ανδρέα και Γεωργίου Στε- 
φανίδη. 

2. Την αρ. 337/96 απόφαση του Δημ. Συμβουλίου Κιλκίς 
που έχει ληφθεί νομότυπα. 

3. Την αρ. Τ 393/24,2.93 οικ. γνωμοδότηση της Δ,Τ. Υ. Ν.Α. 
Κιλκίς. 

Αφού είδαμε τις διατάξεις του άρθρ. 23παρ. 9 -13 του Π.Δ. 
της 25/28 Νοεμβρίου 1929 «περί κωδικοποίησης των περί κα¬ 
τασκευής και συντήρησης οδών κειμένων διατάξεων (άρθρο 


(4) 2 τουΑ.Ν. 1956/39), αποφασίζουμε: 

Εγκρίνουμε τον αποχαρακτηρισμό από επαρχιακή οδό και 
την ένταξη στο Δημοτικό οδικό Δίκτυο του δήμου Κιλκίς του 
τμήματος της παλιάς επαρχιακής οδού Κιλκίς - Μεταλλικού 
(επαρχ. οδός υπ’ αρ. 9) μήκους 450 μ. και εμβαδού 3612 μ2, 
το οποίο φαίνεται στο συνημμένο και θεωρημένο από τη 
Δ.Τ.Υ. Ν. Α. Κιλκίς τοπογραφικό διάγραμμα 1:1000 του Πολ. 
Μηχανικού Ιωσήφ Παυλίδη. 

Η κυριότητατου οδικού τμήματος παραμένει στο Δημόσιο. 
Η Η παρούσα να δημοσιευθεί στην Εφημερίδα της Κυβερ- 
νήσεως. 

Κιλκίς, 25 Φεβρουάριου 1997 

Ο Νομάρχης 
Θ. ΠΑΡΑΣΤΑΤΙΔΗΣ 

